EkBass/fiwiki-20250220-pages-articles huggingface dataset:
Ixtab

Ixtab oli mayojen kuoleman ja itsemurhan jumalatar. Mayojen mukaan itsemurhan tehneiden ja hirtettyjen sielut pääsivät yhdessä kaatuneiden soturien, ihmisuhrien, pappien ja lapsivuoteeseen kuolleiden naisten sielujen kanssa ikuiseen lepoon Yaxchen maailmanpuun alle. Yleensä jumalatar kuvataan hirttosilmukka kaulassaan puusta roikkumassa. Hänen silmänsä ovat kiinni, ja hänen ruumiinsa on jo alkanut mädäntyä Cotterell 1987, s. 107 ja 208 ==Lähteet== * Cotterell, Arthur: Maailman myytit ja tarut. WSOY 1996. ISBN 951-0-17102-6 === Viitteet === Luokka:Kuoleman jumalat Luokka:Mayojen jumalat
SS Albertic

SS Albertic oli White Star Line -yhtiön matkustaja-alus. Alus oli alun perin toiminut pohjois-saksalaiselle Norddeutscher Lloyd -yhtiölle, mutta myöhemmin myytiin White Star Linelle. == Rakentaminen == SS Alberticin kölinlasku tapahtui 1914, mutta ensimmäisen maailmansodan vuoksi rakentamista jatkettiin vasta vuonna 1919. Vesillelasku tapahtui 23. maaliskuuta 1920 Bremenissä Pohjois-Saksassa. Vuonna 1923 aluksen osti Royal Mail, ja se nimettiin uudelleen nimellä Ohio. White Star Line osti aluksen itselleen vuonna 1927 ja nimesi sen Alberticiksi. == Tekniset tiedot == SS Albertic oli 18 940 rekisteritonnia bruttovetoisuudeltaan. Alus oli 180 metriä pitkä, 21 metriä leveydeltään ja 11 metriä syväydeltään. Aluksella oli kaksi savupiippua ja kaksi mastoa. Aluksella oli 10 laipiota, jotka oltiin osittain asfaltoitu ja osittain sementoitu. Aluksella oli sähkövaloistus ja sukellusvenesignaalilaite. Aluksella oli kaksi nelisylinteristä kolmivaiheista höyrykonetta, joissa oli kahdeksan sylinteriä. Moottoreiden nimellisteho oli 2 788 hevosvoimaa. Alus pystyi kuljettamaan yhteensä noin 1400 matkustajaa. == Historia == Alus aloitti neitsytmatkansa nimellä Ohio 3. huhtikuuta 1923, Hampurista New Yorkiin, Southamptonin ja Cherbourgin kautta. Vuonna 1927 Royal Mail myi Ohion White Star Lineille miljoonalla punnalla ja nimesi sen Alberticiksi. Albertic uusi reitti oli Liverpoolista Quebeciin ja Montrealiin. Alus aloitti tällä reitillä 22. huhtikuuta 1927. Alberticin reitti vaihtui 5. toukokuuta 1928. Kyseinen reitti oli Lontoosta Quebeciin ja Montrealiin Southamptonin kautta. === Celtic (II) === Kun White Star Line -yhtiön laiva Celtic (II) oli matkalla joulukuussa 1928, alus jäi jumiin kivikkoon ja sen korvasi Albertic. Albertic siirrettiin New Yorkin Liverpooliin reitille Celticin tilalle ja teki ensimmäisen matkansa tällä reitillä 2. helmikuuta 1929. Albertic palasi 9. toukokuuta 1930 takaisin vanhalle reitilleen, joka oli Liverpoolista Quebeciin ja Montréaliin. == Viimeiset vuodet == Albertique teki viimeisen matkan White Star Line lipun alla, Liverpoolista Quebeciin ja Montrealiin, 29. elokuuta 1930, ennen kuin alus siirrettiin Clyde-joelle Skotlantiin. Toukokuussa 1934, kun Albertic oli edelleen Skotlannissa, White Star liittyi Cunard-lineen. Albertic oli osa Cunard White Star Linen laivastoa, mutta ei koskaan enää purjehtinut matkustaja-aluksena. Albertic myytiin 34 000 punnalla romutettavaksi Osakaan, Japaniin, vuonna 1934. == Lähteet == Luokka:White Star Linen laivat Luokka:Höyrylaivat
Latukka

Latukka on sukunimi, joka on muun muassa seuraavilla suomalaisilla henkilöillä: *Juho Latukka (1885–1925), Viipurin punakaartin päällikkö *Lyyli Latukka (1886–1938), kommunistipoliitikko *Topi Latukka (s. 1994), laulaja ja lauluntekijä
Törmälä

Törmälä on sukunimi, joka on muun muassa seuraavilla suomalaisilla henkilöillä: *Edwin Törmälä (1916–1976), juristi ja toiminnanjohtaja *Emanuel Törmälä (aik. Törmelin, ent. Törmänen, 1849–1900), pappi, kirjailija ja kääntäjä *Jouko Törmälä (s. 1938), musiikkipedagogi, kuoronjohtaja, säveltäjä, sovittaja ja tietokirjailija *Otso Törmälä, lapsinäyttelijä *Pertti Törmälä (s. 1945), keksijä ja emeritusprofessori *Seppo Törmälä (s. 1926), agronomi ja järjestöjohtaja, maanviljelysneuvos *Teemu Törmälä (1882–1937), vasemmistopoliitikko ja Kustannusliike Kirjan johtaja *Tiia Törmälä (s. 1990), kivääriampuja
Katerine Duska

Katerína Ntoúska (, s. 16. marraskuuta 1989 Montréal, Quebec, Kanada), tunnettu paremmin taiteilijanimellään Katerine Duska, on kreikkalais- kanadalainen laulaja ja lauluntekijä. Hän edusti Kreikkaa vuoden 2019 Eurovision laulukilpailussa Tel Avivissa. Hänen kappaleensa julkaistaan 7. maaliskuuta 2019. ==Elämä== Duska syntyi ja varttui Montréalissa, Kanadassa. Nykyisin hän asuu Ateenassa, Kreikassa. Vuonna 2015 Duska julkaisi debyyttialbuminsa nimeltä Embodiment. Vuonna 2018 hän esiintyi konsertissa Ateenan konserttitalossa soittaen kappaleita omasta albumistaan sekä ruotsalaisen lauluntekijän Albin Lee Meldaun kirjoittamia kappaleita. Syyskuussa 2018 Albin Lee Meldau esiintyi jälleen konsertissa Duskan kanssa Ateenan Palace Gardenissa. Joulukuussa 2018 Duska esiintyi konsertissa Pétros Klampániksen kanssa. ==Diskografia== ===Studioalbumit=== Nimi Yksityiskohdat Listasijoitukset GRE Embodiment * Julkaistu: 4. joulukuuta 2015 * Levy-yhtiö: Minos EMI * Formaatit: CD, digital download — ===Singlet=== Nimi Vuosi Listasijoitukset Albumi GRE "One In A Million" 2014 — Embodiment "Won't Leave" 2015 — Embodiment == Lähteet == Luokka:Elävät henkilöt Luokka:Kanadalaiset laulajat Luokka:Kreikan euroviisuedustajat Luokka:Kreikkalaiset laulajat Luokka:Vuoden 2019 euroviisuedustajat
Harmaatavi

Harmaatavi (Anas flavirostris) on eteläamerikkalainen sorsalaji. Se kuuluu muiden tavien tavoin lajirikkaaseen sorsien sukuun. Harmaatavia esiintyy Argentiinassa, Falklandinsaarilla, Chilessä, Perussa, Boliviassa, Uruguayssa ja Brasiliassa. Se on vakiintunut myös Etelä-Georgiassa, jossa se havaittiin ensi kertaa lisääntymässä vuonna 1971. Linnun elinympäristönä ovat makeanveden kosteikot, joista se suosii jokien kosteikkoja. Ottaen huomioon harmaatavin levinneisyyden laajuuden ja paikallisen runsauden, IUCN ei luokittele sitä uhanalaiseksi. == Luokittelu == Mitokondrionaalinen DNA-ketju on hyvin samankaltainen kuin aivan erinäköisellä amerikantavilla. Puna- ja viherpäisten tavien hämäävää sukulaisuutta lukuun ottamatta harmaatavi muistuttaa täydellisesti Intian valtameren taveja. Harmaatavin yksivärinen alapuoli ja nokan keltaiset sivut ovat kuitenkin ainutlaatuisia, kuten on odotettavissa lajilta, jonka sukulaisia tavataan lähinnä pohjoisella pallonpuoliskolla lukuun ottamatta madagaskarintavia ja australiansuomutavia. Harmaatavi on myös parittelukäytökseltään ainutlaatuinen muihin sukunsa lajeihin nähden. Munien laskemisen jälkeen koiraat kurottavat korkealle ja uivat ympäriinsä naaraiden vieressä. Harmaatavilla on kaksi alalajia: * Anas flavirostris oxyptera, jota tavataan Keski-Perun ylängöiltä Chilen pohjoisosaan ja Argentiinaan. * Anas flavirostris flavirostris, jota tavataan Etelä-Amerikan eteläosista eteläiseen Brasiliaan ja pohjoiseen Argentiinaan asti sekä Falklandinsaarilla. Harmaatavia ja pohjoisandientavia pidettiin aikaisemmin samana lajina, mutta nykyisin yhä useammat taksonomistit pitävät niitä eri lajeina. == Ravinto == Harmaatavin ravintoa ovat pienet vedessä elävät selkärangattomat kuten hyönteiset ja äyriäiset sekä siemenet ja vesikasvien osat. Lintu joko suodattaa mudasta ravintoa vesirajassa liikkuessaan tai kerää ravintoa kastamalla päätään veteen tai uimalla ylösalaisin matalassa vedessä. == Lähteet == Luokka:Sorsat (suku)
Bötesön

Bötesön on saari Kemiönsaaren kunnassa. 77 hehtaarin kokoisella saarella asuu vakituisesti viisi ihmistä. Bötesön kuuluu Hiittisten saaristoon. Saaren lounaispuolella avautuu merenselkä Skallerfjärden. Salmi Ånholms sundet erottaa Bötesön Ängesön-Bergön saaresta. Bötesön pohjoisosassa on korkea kallioalue Kummelberget. Saaren keskiosassa on kluuvijärvi Bötesö träsket. Saaren eteläosaan on kasvanut kiinni saari Tranholmen. ==Lähteet== Luokka:Kemiönsaaren saaret
Futsal Final Four -turnaus

Futsal Final Four on suomalaisen futsalin cup-muotoinen lopputurnaus, joka järjestetään vuosittain helmikuussa. Hallitsevat mestarit ovat 2019 turnauksen voittaneet Leijona Futsal (miehet) ja GFT (naiset). Nykymuodossaan se on Suomen seurajoukkuefutsalin tärkein Cup-kilpailu, joka huipentuu yhden viikonlopun aikana pelattavaa neljän joukkueen lopputurnaukseen. Turnauksessa ratkaistaan sekä naisten että miesten Cup-mestaruus. Futsalin Final Four- turnaus 2019 järjestettiin Jyväskylän Monnarilla 16.-17.2.2019. == Final Four 2019 == Final Four 2019 miesten lopputurnauksen osallistuvat liigajoukkueet Kampuksen Dynamo, Leijona Futsal, Mad Max sekä futsal-kakkosessa pelaava FC Kiisto. Final Four 2018 mestari Kampuksen Dynamo pääsi automaattisesti lopputurnaukseen ja kolme muuta selvittivät tiensä finaaliturnaukseen Futsal Cupin pudotuspelien kautta. Naisten puolella loppurunaukseen selvittivät tiensä hallitseva mestari Ilves FS, GFT, ACE ja MuSa Futsal. Lauantainan pelataan välierät ja sunnuntaina finaalit. Sunnuntain ennen varsinaisia finaaleja pelataan miesten ja naisten sarjojen pikkufinaalit, joihin pääsevät joukkueet ovat Futsal Cupissa parhaiten pärjänneet Liigan ulkopuoliset joukkueet. Jos turnauksessa ottelu on varsinaisen peliajan jälkeen tasan, siirrytään ilman jatkoaikaa suoraan 10m rangaistupotkuihin paras kolmesta- järjestelmällä. Kaikki turnauksen ottelut ovat nähtävillä Yle Areenassa. Pvm Aika MIEHET NAISET 16.2.2019 11:00 MadMax 5 - 4 (1 -1) FC Kiisto 13:00 Ilves FS 1-5 (1-2) GFT 15:00 Kampuksen Dynamo 2 - 2 (1 - 1) (rp 0 - 2) Leijona Futsal 17:00 MuSa 4 - 3 (3 - 2) ACE 17.2.2019 Pikkufinaali Pikkufinaali 13:00 AU 3-8 (3-5) Riemu 11:00 GFT Quba 4-1 (0-0) FC Halikko Finaali Finaali 18:00 MadMax 1-12 (1-3) Leijona Futsal 15:30 GFT 5-2 (2-0) MuSa == Final Four- tunauksen historiaa == Kaudeksi 2016-2017 vähäiselle huomiolle jäänyttä Suomen Futsal Cupin formaattia päätettiin uudistaa. Englanninkielisellä nimellä kulkeva Final Four -formaatti on lainattiin Etelä-Euroopan perinteisistä futsalmaista ja se korvasi 2017 - 2018 kaudella Palloliiton järjestämän Futsal Cupin, joka oli kaikille seuroille avoin Cup-kilpailu sarjatasosta riippumatta. Nykymuotoisen turnauksen järjestävänä tahona toimii Futsal- Liigaseurat ry. Kaudella 2016–17 pelattiin vielä sekä Cup- että Final Four -mestaruudesta. Vuoden 2018 turnaukseen osallistujat määräytyivät runkosarjan syyskierroksen perusteella. Lopputurnaukseen pääsi mukaan 11 pelatun kierroksen jälkeen neljä parhaiten sijoittunutta joukkuetta. Turnauksen otteluohjelmaa muutettiin Final Four 2019 siten, että lopputurnaukseen pääsivät edellisen vuoden turnausvoittaja sekä kolme muuta pudotuspelien voittanutta joukkuetta. Mestari 2. 3. 4. Paikka Joukkueiden määräytyminen 2019 Leijona Futsal MadMax Kampuksen Dynamo FC Kiisto Jyväskylän Monnari Mestari + Cup-karsinta 2018 Kampuksen Dynamo Sievi FS Someron Voima Leijona Futsal Loimaan Liikuntahalli Sarjataulukon perusteella 2017 Someron Voima Leijona Futsal Ilves FS Sievi FS Tesoma PH Sarjataulukon perusteella == Lähteet == == Aiheesta muualla == * YLE Areena Final Fourin kaikki ottelut Luokka:Suomen futsalkilpailut
Porraspeli

Porraspeli on heittopeli, jossa heitetään bolan kaltaisia narupalloja tikasmaiseen porraspeliin roikkumaan tavoitellen ennaltasovittua pistemäärää (virallisissa säännöissä 21). Tyypillinen pelaajamäärä on 2-4 pelaajaa tai joukkuetta. == Säännöt == Pelin tarkoitus on kerätä tasan 21 pistettä heittämällä narupalloja porraspeliin niin, että ne jäävät roikkumaan portaisiin eli tankoihin. Pelin voittaa pelaaja tai joukkue, joka ensimmäiseksi saavuttaa tasan 21 pistettä pistelaskun päätteeksi. Virallinen heittomatka on 4,5 metriä. Ylin porras on arvoltaan kolme pistettä, keskimmäinen porras kaksi pistettä ja alimmainen porras yhden pisteen. Kaikki kolme narupalloa ylimpään portaaseen saanut joukkue saa lisäksi bonuspisteen. Yhden kierroksen maksimipistemäärä on 10. Pisteet lasketaan vasta, kun kaikki pelaajat/joukkueet ovat heittäneet omat narupallonsa porraspeliin ja vain vaakatankoihin riippumaan jääneistä narupalloista saa pisteitä. Pelin ensimmäisen kierroksen aloittaja on yhdellä heitolla parhaan pisteen saanut pelaaja/joukkue. Seuraavan kierroksen aloittaa aina edellisellä kierroksella eniten kerännyt pelaaja/joukkue. Toisena heittää seuraavaksi eniten pisteitä kerännyt pelaaja/joukkue. Ensimmäinen pelaaja/joukkue heittää kolme narupalloa yksitellen peliä kohti yrittäen saada ne roikkumaan portaista. Heittotyyli on vapaa. Toinen pelaaja/joukkue jatkaa heittäen omat narupallonsa peliä kohti. Pelaaja/joukkue voi omien pisteiden keräämisen lisäksi yrittää vähentää ensimmäisen heittäjän pisteitä tiputtamalla kyseisen joukkueen narupalloja pelistä. (Kolmen pelaajan/joukkueen versiossa kolmas jatkaa toisen jälkeen samalla idealla) Kun kaikki ovat heittäneet, lasketaan pisteet riippumaan jääneistä narupalloista ja merkitään ne ylös. Seuraavan kierroksen aloittaa eniten kierroksella pisteitä kerännyt pelaaja/joukkue, jonka jälkeen jatkaa toiseksi eniten pisteitä saanut. Peliä jatketaan, kunnes joku pelaajista voittaa saamalla tasan 21 pistettä pistelaskun päätteeksi. Jos pelaaja/joukkue heittää yli 21 pistettä, he tippuvat edellisen kierroksen päättyessä olleeseen pistelukuun. == Historia == Porraspeli syntyi vuonna 2016 yrittäjien Joni Kauppinen ja Risto Hirvonen toimesta ja mallisuojattiin Suomeen samana vuonna. Kaupalliset versiot valmistetaan Suomessa, tarkemmin Lappeenrannassa ja Kerimäellä. Narupalloina toimivat kierrätetyt golfpallot eli golfharrastajien tuntemana järvipallot. == Lähteet == Luokka:Suomalaiset pelit Luokka:Toiminnalliset pelit
Mäkkylän koulu

Mäkkylän koulu oli Espoon Leppävaaran Mäkkylässä vuoteen 2007 asti toiminut peruskoulun alakoulu. Se perustettiin vuonna 1960 Mäkkylän kansakouluna ja muuttui muiden Espoon kansakoulujen tavoin peruskouluksi vuonna 1977. Vuonna 1959 valmistuneen päiväkodin ja opettaja-asuntolan sekä vuonna 1962 valmistuneen kansakoulurakennuksen suunnitteli Kaj-Erik Salenius . Espoon suomenkielinen opetuslautakunta päätti 8. syyskuuta 2005 lakkauttaa Mäkkylän koulun niin, että kouluun ei otettu enää uutta aloittavaa luokkaa seuraavana syksynä. Koulun toiminta loppui kokonaan 31. heinäkuuta 2007. Koululaiset siirtyivät läheisiin Veräjäpellon, Postipuun ja Lintulaakson kouluihin, ja pääosa opettajista uuteen Koulumestarin kouluun. Mäkkylän kansakoulun oppilaita näytteli vuonna 1977 Yleisradion tuottamassa suositussa televisionäytelmässä Villahousupakko. ==Lähteet== Luokka:Espoon peruskoulut Luokka:Leppävaara Luokka:Entiset suomalaiset oppilaitokset
Futsalin Euroopan-mestaruuskilpailut 2016

Futsalin Euroopan-mestaruuskilpailut 2016 olivat 10. UEFA:n järjestämät futsalin Euroopan-mestaruuskilpailut. Turnaus järjestettiin Serbiassa 2. - 13.2 2016. Euroopan mestaruuden voitti Espanja, joka kukisti finaalissa Venäjän 3-7. Turnauksen parhaaksi pelaajaksi valittiin Espanjalainen Miguelin. Kaikki ottelut pelattiin Belgradissa Kombank Arenalla. == Turnauksen kulku == Kisoissa pelattiin kolmen joukkueen alkulohkot ja seuraavaksi pudotuspelit. Turnaukseen osallistui yhteensä 12 maata, ja turnauksessa pelattiin yhteensä 20 ottelua; kaksi ottelua jokaisena pelipäivänä. UEFA Euro 2016 Tournament Review (https://www.uefa.com/MultimediaFiles/Download/Publications/uefaorg/General/02/36/37/07/2363707_DOWNLOAD.pdf) Alkulohkojen ottelut A-lohko 2.2.2016 Serbia 5 - 1 Slovenia 4.2.2016 Slovenia 2- 6 Portugali 6.2.2016 Portugali 1 - 2 Serbia B-lohko 2.2.2016 Espanja 1 - 1 Unkari 4.2.2016 Unkari 3- 6 Ukraina 6.2.2016 Ukraina 1 - 4 Espanja C-lohko 3.2.2016 Venäjä 2 - 1 Kazakstan 5.2.2016 Kazakstan 4 - 2 Kroatia 7.2.2016 Kroatia 2- 2 Venäjä D-lohko 3.2.2016 Italia 3 - 0 Azerbaidžan 5.2.2016 Azerbaidžan 6 - 5 Tšekki 7.2.2016 Tšekki 0 - 7 Italia Puolivälierät Välierät 8.2.2016 Serbia 2 - 1 Ukraina 11.2.2016 Serbia 2 - 3 (j.a.) Venäjä 9.2.2016 Venäjä 6 - 2 Azerbaidžan 8.2.2016 Portugali 2 - 6 Espanja Espanja 5 - 3 Kazakstan 9.2.2016 Kazakstan 5 - 2 Italia Pronssiottelu 13.2.2016 Serbia 2 - 5 Kazakstan Rakic 38' Rajcevic 40' Douglas Jr. 20' 30' 34' Zhamankulov 21' Higuita 32' Finaali 13.2.2016 Venäjä 3 - 7 Espanja Romulo 20' Robinho 32' Milanov 40' Alex 9' Pola 16' 17' Rivillos 17' 36' Miguelin 31' 35' == Tilastoja == Parhaat maalintekijät Pelaaja Maalit 1\. Serik Zhamankulov 6 Ricardinho Alex Miguelin Mario Rivillos 6\. Mladen Kocic 5 Romulo 8\. Zoltan Droth 4 Douglas Jr. Sergei Abramov Eder Lima === Turnauksen All-Star joukkue === * Miodrag Aksentijević (MV) * Higuita (MV) * Paco Sedano (MV) * Sergei Abramov * Álex * Douglas Jr. * Mladen Kocić * Leo * Gabriel Lima * Miguelín * Marko Perić * Ricardinho * Mario Rivillos * Robinho == Lähteet == Luokka:Futsalin Euroopan-mestaruuskilpailut Luokka:Vuoden 2016 urheilu Luokka:Belgradin urheilu
Tulia

Tulia on vuonna 2017 perustettu puolalainen folk-yhtye, jonka muodostavat Joanna Sinkiewicz, Dominika Siepka, Patrycja Nowicka ja Tulia Biczak. Yhtye edusti Puolaa vuoden 2019 Eurovision laulukilpailussa Tel Avivissa sijoittuen 27:nneksi 120 pisteellähttps://eurovisionworld.com/eurovision/2019/semi- final-1#poland Yhtye perustettiin vuonna 2017 Szczecinissä, Puolassa. Tulia yhdistelee puolalaista kansanmusiikkia modernin tuotannon kanssa. Yhtyeen nimi Tulia tuleen yhtyeen jäsenen Tulia Biczakin etunimestä. Yhtye nousi kuuluisuuteen Puolassa julkaistessaan cover-version Depeche Moden kappaleesta "Enjoy the Silence". Vuonna 2018 Tulia allekirjoitti sopimuksen Universal Musicin kanssa ja julkaisi ensimmäisen albuminsa nimeltä Tulia. Albumi sisältää monia alkuperäisiä kappaleita ja cover-versiota puolalaisten sekä kansainvälisten artistien kappaleista. Albumi sai platinaa Puolassa ja julkaisupäivänään siitä myytiin 30 000 kopiota. 15\. helmikuuta 2019 ilmoitettiin, että Puolan yleisradioyhtiö TVP oli valinnut yhtyeen edustamaan Puolaa vuoden 2019 Euroviisuissa. Heidän edustuskappaleensa on nimeltä "Pali się" == Diskografia == === Albumit === Nimi Listasijoitukset Myynti Sertifionti Yksityiskohdat Nimi POL For Tulia: Myynti Sertifionti Yksityiskohdat Tulia 7 *POL: 30,000 *POL: Platina * Julkaistu: 25. toukokuuta 2018 * Levy-yhtiö: Universal Music Group * Formaatti: Digital download, CD === Singlet === Nimi Vuosi Listasijoitukset Albumi Nimi Vuosi POL Albumi "Enjoy the Silence" 2017 — Tulia "Nieznajomy" 2018 — "Jeszcze Cię nie ma" — "Wstajemy już" — "Pali się" — == Lähteet == == Aiheesta muualla == Luokka:Puolalaiset yhtyeet Luokka:Puolan euroviisuedustajat Luokka:Vuoden 2019 euroviisuedustajat
Andrea Ávila

Andrea Verónica Ávila (s. 4. huhtikuuta 1970 Villa Carlos Paz, Argentiina) on uransa lopettanut argentiinalainen pituushyppääjä ja kolmiloikkaaja. Hän pitää hallussaan Argentiinan ennätyksiä molemmissa lajeissa. Ávila kilpaili pituushypyssä vuosien 1996 ja 2000 olympiakisoissahttps://www.olympic.org/andrea-avila sekä 1993, 1995 ja 1997 yleisurheilun maailmanmestaruuskilpailuissa jääden näissä kaikissa kuitenkin karsintoihin. Etelä-Amerikan mestaruuskilpailuihin Ávila osallistui viidesti ja voitti näissä kultaa kahdesti pituushypyssä ja kolmesti kolmiloikassa. ==Saavutuksia== ===kultaa=== * 1989 Etelä-Amerikan juniorimestaruuskilpailut (pituushyppy) * 1990 South American Games (pituushyppy) * 1993 Etelä-Amerikan mestaruuskilpailut (pituushyppy ja kolmiloikka) * 1994 Ibero-American Championships (pituushyppy ja kolmiloikka) * 1994 South American Games (pituushyppy ja kolmiloikka) * 1995 Etelä-Amerikan mestaruuskilpailut (pituushyppy ja kolmiloikka) * 1997 Etelä-Amerikan mestaruuskilpailut (kolmiloikka) * 1998 Ibero-American Championships (pituushyppy) * 1998 South American Games (kolmiloikka) ===hopeaa=== * 1984 Etelä-Amerikan juniorimestaruuskilpailut (4 x 100m viestijuoksu) * 1989 Pan American juniorimestaruuskilpailut (pituushyppy) * 1990 Ibero-American Championships (pituushyppy) * 1995 Pan American Games (pituushyppy) * 1997 Etelä-Amerikan mestaruuskilpailut (pituushyppy) * 1998 South American Games (pituushyppy) * 2000 Ibero-American Championships (pituushyppy) ===pronssia=== * 1987 Etelä- Amerikan juniorimestaruuskilpailut (pituushyppy) * 1989 Etelä-Amerikan juniorimestaruuskilpailut (korkeushyppy) * 1992 Ibero-American Championships (kolmiloikka) * 1995 Pan American Games (kolmiloikka) * 1999 Etelä-Amerikan mestaruuskilpailut (kolmiloikka) == Lähteet == * === Viitteet === Luokka:Argentiinalaiset pituushyppääjät Luokka:Argentiinalaiset kolmiloikkaajat Luokka:Vuonna 1970 syntyneet Luokka:Elävät henkilöt
Federico Chaves

Federico Chaves tai Federico Chavez (1882–1978) oli paraguaylainen poliitikko, joka toimi maansa presidenttinä 1949–1954. Hän oli suorittanut oikeustieteen tutkinnon vuonna 1905, ja toimi pitkään oikeistolaisen Colorado-puolueen johdossa. Colorado-puolue järjesti hänet Molasin seuraajaksi syksyllä 1949. Chavez voitti kesällä 1950 järjestetyt vaalit, ja hänet valittiin vuonna 1953 toiselle kolmevuotiskaudelle. Vuosien varrella Colorado-puolueen oikeistolainen siipi kyllästyi Chavezin talouspolitiikkaan ja Argentiinan myötäilyyn. Kenraali Alfredo Stroessner johti kaappausta, jolla Chavez syrjäytettiin. == Lähteet == Luokka:Paraguayn presidentit Luokka:Vuonna 1882 syntyneet Luokka:Vuonna 1978 kuolleet
Theodore McCarrick

Theodore Edgar McCarrick (s. 7. heinäkuuta 1930 New York, New York, YhdysvallatAbout us: Cardinal Theodore E. McCarrick, Archdiocese of Washington, viitattu 16.2.2019) on entinen roomalaiskatolinen pappi, arkkipiispa ja kardinaali. Hän menetti kardinaalin arvonimen heinäkuussa 2018, koska häntä syytettiin lapsiin ja aikuisiin pappisseminaarin opiskelijoihin kohdistuvasta seksuaalisesta hyväksikäytöstä, ja helmikuussa 2019 hän menetti pappisoikeutensa.Jani Parkkari, Seksuaalisesta hyväksikäytöstä syytetty McCarrick menettää pappisoikeutensa, Yle.fi, uutiset 16.2.2019, viitattu 16.2.2019New York Times: Seksuaalisesta hyväksikäytöstä syytetty kardinaali jättää tehtävänsä, Yle.fi, uutiset 29.7.2018, viitattu 16.2.2019 Hän oli 2000-luvun alkupuolella Washingtonin arkkipiispa. Paavi Franciscuksen on väitetty tienneen McCarrickin teosta jo vuonna 2013 mutta vaienneen. Arkkipiispa Carlo Maria Vigano on julkaissut asiasta kirjeen.Paavi ei halunnut kommentoida hyväksikäytöstä syytetyn McCarrickin tapausta Yle.fi, uutiset 27.8.2018, viitattu 16.2.2019 Viganon mukaan paavi on suojellut McCarrickia. Hän on sanonut ilmoittaneensa vuonna 2006 kirkon viranomaisille hyväksikäyttöepäilyistä mutta jäänyt vaille vastausta.Marika Kataja, Vatikaanin entinen Yhdysvaltain-lähettiläs syyttää paavia silmien ummistamisesta kardinaalin hyväksikäyttösyytteisiin Yle.fi, uutiset 26.8.2018, viitattu 16.2.2019 ==Lähteet== Luokka:Yhdysvaltalaiset kardinaalit Luokka:Katoliset arkkipiispat Luokka:Vuonna 1930 syntyneet Luokka:Elävät henkilöt
All Souls Church (Langham Place)

All Souls Church on anglikaaninen kirkkorakennus Marylebonen alueella Lontoossa. Sen on suunnitellut arkkitehti John Nash ja se on vihitty käyttöön 1824. Kirkko on Grade I -luokan suojelukohde. Kirkko sijaitsee vastapäätä Broadcasting Housea, minkä vuoksi BBC lähettää usein ohjelmaa suoraan kirkosta. Tunnettu pastori John Stott työskenteli koko työuransa kirkossa. == Lähteet == == Aiheesta muualla == Luokka:Grade I -luokan rakennukset City of Westminsterissä Luokka:City of Westminsterin kirkot Luokka:Uusklassinen arkkitehtuuri
Vietnamin Grand Prix

Vietnamin Grand Prix oli tarkoitus olla kaudella 2020 Vietnamissa järjestettävä Formula 1 -sarjan osakilpailu. Kilpailu oli tarkoitus järjestää väliaikaisella katuradalla Hanoissa. == Suunnitelmat == Bernie Ecclestone oli alun perin skeptinen Vietnamilaisen Grand Prix’n elinkelpoisuudesta johtuen virhearvioinneista jotka liittyivät Intian ja Korean Gran Prix’ten vastaavan elinkelpoisuuteen. Tammikuussa 2017 kuitenkin Liberty Media hankki urheilulajin oikeudet CVC Capital Partnersilta, mikä muutti tilanteen, koska tarkoituksena on tuoda enemmän F1-katuratakilpailuja Aasian merkittävimpiin kaupunkeihin. Vuoden 2020 koronaviruspandemian lisäksi vuoden 2021 osakilpailun perumiseen vaikuttivat myös paikallisen poliittisen vaikuttajan sekä kisajärjestäjän korruptioepäilyt, ja Vietnamin valtion kiinnostuksen kohteiden keskittyminen omiin kansallisiin hätätilanteisiinsa. == Kilparata == Kilpailu oli tarkoitus järjestää 5,613 kilometrin pituisella väliaikaisella katuradalla Hanoissa. Radan suunnitteli Hermann Tilke yhdessä Hanoin kaupungin viranomaisten kanssa. Rata yhdistää olemassa olevat kadut varta vasten rakennettuun osuuteen, joka avataan julkiseen käyttöön myöhemmin. ==Lähteet== Luokka:Formula 1 -kilpailut Luokka:Peruutetut urheilutapahtumat Luokka:Vietnamin urheilu Luokka:Hanoi
MIM-72 Chaparral

MIM-72 Chaparral (M48 Chaparral, M730 Chaparral) oli yhdysvaltalainen SPAAM- tyylinen (Self-propelled anti-aircraft missile system) ilmatorjuntaohjusjärjestelmä, joka on etusijassa tarkoitettu maavoimien, lähi- ilmatorjuntaa varten tehtyyn suojaamiseen. Ohjusjärjestelmässä on lämpöhakuinen ilmatorjuntaohjus, periaatteessa AIM-9 Sidewinderia vastaava, panssariajoneuvon alustalla. Ohjus oli laivaston käyttämä D-tyyppi, sen kantama oli 9 km ja lakikorkeus 3 km sekä suurin nopeus 2,5 Machia. Tuliannos eli ohjuslataus oli 4 ohjusta, mutta 12 ohjusta kuului yhden yksikön järjestelmään kaiken kaikkiaan. Miehistön määrä oli 2 henkeä. Asetyyppi otettiin käyttöön vuonna 1969, ohjusasevaunuja valmistettiin 600 vaunuyksikön verran. Se palveli vielä 1980-luvulla, mutta se poistettiin käytöstä vuoteen 1990 mennessä. Ampuma-alusta eli lavetti oli saman tyyppinen kuin M163 Vulcanin aseistuksessa. Asetyypin edeltäjä oli 1959 lähtien Forward Area Air Defense -ohjelmassa kehitetty MIM-46 Mauler, joka ei tullut tuotantoon sen lukuisten ongelmien vuoksi. Tämän vuoksi armeija aloitti 1963 Interim Forward Area Air Defense -ohjelman, joka otti käyttöön Sidewinderin. Järjestelmään kuului MIM-72 Chaparral -ohjus, M54-laukaisin ja M730-kuljetus/laukaisinvaunu ohjuksille, joista yhdessä käytetään nimeä M48-tuliyksikkö. Vaunun alusta perustuu M113-kuljetusvaunuun. "Interim" viittaa väliaikaisratkaisuun, mutta Maulerin ongelmia ei ikinä saatu ratkaistua. MIM-72 Chaparral oli Yhdysvaltain asevoimien ohella käytössä sen muutamissa liittolaismaissa. Euroopan alueella Portugali oli ainut tämän asetyypin käyttäjämaa. == Lähteet == * * * * === Viitteet === == Aiheesta muualla == * * Luokka:Yhdysvaltalaiset ohjukset Luokka:Ilmatorjuntaohjukset
Mary Renault

Mary Renault (syntyjään Eileen Mary Challans; 4. syyskuuta 1905 Forest Gate, Essex - 13\. joulukuuta 1983 Kapkaupunki) oli englantilainen kirjailija, joka on tunnettu erityisesti antiikin Kreikkaan sijoittuneista historiallisista romaaneistaan. Hän oli yksi ensimmäisistä maailmanlaajuista yleisöä saavuttaneista kirjailijoista, joiden romaanien keskeisissä rooleissa oli homoseksuaaleja. Renaultilta on suomennettu teos Kuninkaan on kuoltava (The King Must Die, 1958), joka kertoo tarinan myyttisestä Theseuksesta. == Elämä == Renault opiskeli Oxfordin yliopiston vain naisopiskelijoille tarkoitetussa St Hugh’s Collegessa, jossa hänen opettajiinsa kuului muiden muassa J. R. R. Tolkien. Vuonna 1928 Renault valmistui oppilaitoksesta englanninkielisen kirjallisuuden tutkinnon suorittaneena. Myöhemmin hän valmistui sairaanhoitajaksi ja työskenteli vuosien ajan sairaalassa. Työssään Renault tapasi toisen sairaanhoitajan Julie Mullardin, josta tuli hänen elämänkumppaninsa. Renault ei koskaan mennyt naimisiin eikä saanut lapsia. Hänen esikoisteoksensa Purposes of Love julkaistiin vuonna 1939. Renault muutti 1940-luvun lopussa Etelä-Afrikkaan, jossa hän kirjoitti pääosan kirjallisesta tuotannostaan. == Lähteet == Luokka:Englantilaiset kirjailijat Luokka:Historiallisten romaanien kirjoittajat Luokka:Vuonna 1905 syntyneet Luokka:Vuonna 1983 kuolleet
Marcos Ligato

Marcos Ligato (22. marraskuuta 1977) on argentiinalainen ralliautoilija, joka nykyisin kilpailee lähinnä kotimaansa kansallisessa sarjassa. == Ura == Ligato ajoi ensimmäiset kilpailunsa rallin MM-sarjassa vuosina 1998, 1999 ja 2000 Argentiinan MM-rallissa. Vuosina 2001–2006 hän kilpaili säännöllisesti MM- sarjassa. Kaikkiaan Ligato on osallistunut 62 MM-osakilpailuun joissa on kahdesti ylätänyt yleiskilpailun 7. sijalle. N-ryhmän tuotantoautojen PWRC- sarjassa Ligato oli neljäs kaudella 2001, kolmas kaudella 2005 ja toinen kaudella 2012. Ligatolla on myös Etelä-Amerikan CODASUR-sarjan mestaruus kaudelta 2000 ja Argentiinan kansallisen sarjan mestaruus vuodelta 2015. Hänen kartanlukijanaan on toiminut pääsääntöisesti hänen maanmiehensä Ruben Garcia.https://www.ewrc-results.com/profile/26-marcos-ligato/ ==Lähteet== Luokka:Argentiinalaiset ralliautoilijat Luokka:Elävät henkilöt Luokka:Vuonna 1977 syntyneet
Nimeä mut uudestaan

Nimeä mut uudestaan on suomalaislaulaja Sini Yaseminin 8. helmikuuta 2019 julkaistu esikoisalbumi. Albumin kappaleista viisi julkaistiin singleinä ennen albumin julkaisua vuosien 2017–2019 välillä. Albumin kappale ”Kavereita” on julkaistu singlenä huhtikuussa 2016, mutta albumia varten kappaleesta tehtiin uusi versio. == Kappaleet == == Lähteet == Luokka:Vuoden 2019 esikoisalbumit Luokka:Suomalaiset popalbumit
Athiémè

Athiémé on kaupunki Lounais-Beninissä, sekä samannimisen piirikunnan ja Monon departementin pääkaupunki. Kaupunki sijaitsee Togon rajalla. Kaupungissa oli 56 483 asukasta vuonna 2013. Asukastiheys oli vuonna 2013 256.7/km², piirikunnan laajuus oli 220 km2 ja se sijaitsi 63 metrin korkedella merenpinnasta. == Lähteet == Luokka:Beninin kaupungit
Kyösti Väntänen

Kyösti ”Kössi” Väntänen (s. 1967) on suomalainen äänisuunnittelija, joka on palkittu Jussilla elokuvista Bad Luck Love (2000) ja Raja 1918 (2007). Elokuvauransa hän aloitti lapsipääosien näyttelijänä televisioelokuvissa Aikapoika ja mono (1976), Villahousupakko (1977) ja Tartsan Koivula suomalaisessa leppämetsässä (1980). ==Lähteet== ==Aiheesta muualla== * Luokka:Suomalaiset äänisuunnittelijat Luokka:Vuonna 1967 syntyneet Luokka:Elävät henkilöt Luokka:Jussi-palkinnon saajat
Universe (vuoden 1983 videopeli)

Universe on Omnitrend Softwaren kehittämä ja julkaisema simulaatio-/strategiapeli. Peli on julkaistu vuonna Atari 400/800 kotitietokoneille ja seuraavana vuonna Apple II:lle, sekä myöhemmin DOS:lle. Peli oli aikoinaan huomattavan kallis (89.96 dollaria, 181.18 dollaria vuoden 2006 rahassa) ja vaati ennätykselliset neljä levykettä. Pelille on julkaistu seuraajat Universe II vuonna 1985 ja Universe III vuonna 1989 joissa roolipelielementtejä on lisätty peliin. == Pelaaminen == Pelaaja lentää avaruusaluksella ja voi harjoittaa kaupankäyntiä (kuljettamalla lastia), tehdä kaivostoimintaa tai ryhtyä rosvoksi. Peli on suurelta osin tekstipohjainen. Pelaaminen sisältää avaruuden tutkimusta kuten Elitessä. Pelissä on myös eräitä roolipelaamisen elementtejä kuten pelissä Starflight. == Kehitys == William (Bill) Leslie ehdotti pelin tekemistä Omnitrendille, joka teki sovellusohjelmia yrityksille tuohon aikaan. Peli ohjelmoitiin ValForth -kielellä. Kahden jatko-osan jälkeen Omnitrend kehitti pelin Breach, josta tuli oma sarjansa. == Vastaanotto == Computer Gaming World julkaisi pelistä kaksi arvostelua vuonna 1984 samassa numerossa, joissa peliä sanottiin ”pakkohankinnaksi” (). Peliä luonnehdittiin ”erinomaiseksi interaktiiviseksi avaruusseikkailuksi”. == Lähteet == == Aiheesta muualla == * Luokka:Vuoden 1983 videopelit Luokka:Apple II -pelit Luokka:Atarin 8-bittisten kotitietokoneiden pelit Luokka:DOS-pelit Luokka:Avaruuskaupankäynti- ja taistelupelit
Juan Carlos Onganía

Juan Carlos Onganía (1914–1995) oli argentiinalainen kenraali ja poliitikko. Hän toimi maansa presidenttinä vuodesta 1966 vuoteen 1970. Onganía oli puolustusvoimien komentaja vuodesta 1962, ja auttoi estämään presidentti Arturo Umberto Illiaa vastaan suunnatun sotilasvallankaappauksen. Myöhemmin hän menetti uskonsa järjestelmän toimivuuteen ja kaappasi itse vallan. Hän pyrki elvyttämään taloutta ja toimi siinä autoritäärisesti, lakkautti puolueet ja hajotti kongressin, ottaen sekä lainsäädäntö- että toimeenpanovallan itselleen. Hän yritti riistää myös yliopistoilta niiden autonomian, ja lähetti mellakkapoliisit vastustelevien sopiskelijoiden ja professorien kimppuun. Opiskelijamellakat eskaloituivat ja johtivat lopulta Onganían omaan syrjäyttämiseen. Hänen tilalleen tuli sotilasjuntta. Onganían suunnitelma Argentiinan vallankumouksesta piti sisällään kolme vaihetta: taloudellinen, hallinnollinen ja poliittinen. Taloudellisessa osassa hän onnistui aloittamaan tai lopettamaan joukon merkittäviä hankkeita, kuten Argentiinan ensimmäisen ydinvoimalan rakentamisen ja pääkaupungin liikennejärjestelyiden parantamisen. == Lähteet == Luokka:Argentiinan presidentit Luokka:Argentiinalaiset kenraalit Luokka:Vuonna 1914 syntyneet Luokka:Vuonna 1995 kuolleet
Kaarina Huttunen

Kirsti Kaarina Huttunen (15. elokuuta 1907 Kuopion maalaiskunta Kuka kukin on (Aikalaiskirja) 1954, s. 243 (Viitattu 17.2.2019) – 25. marraskuuta 1995 Kuopio) oli kirjastoneuvos, joka toimi Mikkelin kaupunginkirjaston ja Kuopion kaupunginkirjaston johtajana. Kaarina Huttusen vanhemmat olivat maanviljelijä David Juho Huttunen ja Matilda Oinonen. Huttunen tuli ylioppilaaksi 1928 ja valmistui filosofian kandidaatiksi 1936, aikoen ensin kielten opettajaksi, mutta suorittaen sitten kirjastotutkinnon. Hän toimi Mikkelin kaupunginkirjaston johtajana 1939–1950 ja Kuopion piirin kirjastotarkastajana 1942–1945. Kuopion kaupunginkirjaston johtaja hän oli 1950–1971. Huttusella oli useita luottamustoimia, sota-aikana hän palveli Päämajan puhelinkeskuksessa Mikkelissä ja sotasairaalassa.Kuolleita. Kirjastoneuvos Kaatrina Huttunen, Helsingin Sanomat, 4.12.1995, s. 4. ==Lähteet== Luokka: Suomalaiset kirjastonjohtajat Luokka: Suomalaiset virkamiehet Luokka: Vuonna 1907 syntyneet Luokka: Vuonna 1995 kuolleet
Catherine du Verdier de la Sorinière

Catherine du Verdier de la Sorinière (29. kesäkuuta 1758 Saint-Pierre de Chemillé, Maine-et-Loire, Ranska – 10. helmikuuta 1794 Avrillé, Maine-et- Loire, Ranska) oli maallikko Ranskan Angersin hiippakunnasta ja yksi Anjoun marttyyreistä Ranskan vallankumouksessa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 10. helmikuuta. == Lähteet == Luokka:Ranskan suuren vallankumouksen henkilöt Luokka:Kristityt marttyyrit Luokka:Ranskalaiset teloitetut Luokka:Vuonna 1758 syntyneet Luokka:Vuonna 1794 kuolleet
Lövö (Hiittinen)

Lövö on saari Hiittisten saaristossa Kemiönsaaren kunnassa. Lövön pinta-ala on 313 hehtaaria ja saarella asuu vakituisesti yhdeksän ihmistä. Lisäksi saarella on paljon kesäasutusta. Lövön halki kulkee Dragsfjärdin ja Kasnäsin yhdistävä tie, minkä vuoksi Lövö on tärkeä läpikulkupaikka saariston asukkaille. Lövö sijaitsee Hiittisten saariston pohjoisosassa. Saaren itäpuolella aukenee merenselkä Falkö fjärden. Lövöstä on siltayhteys naapurisaareen Kaxskälaan. Lövö on yhdistetty Kemiönsaareen Lövön salmen yli Söljeholmeniin kulkevalla Lövön sillalla, joka valmistui vuonna 2011. Aiemmin paikalla operoi Lövön lossi. Sillan myötä sadat saariston asukkaat pääsivät kulkemaan kätevämmin mantereelle. Lövön itäosa on saareen kiinni kasvanut entinen saari Falkö. Saarten välistä salmea ei ole enää havaittavissa. Lövön keskiosassa on korkea kallioalue Kasberget. Osia saaresta on suojeltu ja liitetty osaksi Saaristomeren kansallispuistoa. ==Lähteet== Luokka:Kemiönsaaren saaret Luokka:Hiittinen
Rajamaan raskas lumo

Rajamaan raskas lumo on Marjatta Müllerin vuonna 2001 kirjoittama historiallisiin tosiseikkoihin pohjautuva romaani. Kirjan tapahtumat sijoittuvat Karjalankannakselle Suomen suuriruhtinaskunnan aikoihin, kertoen sadan vuoden ajanjaksolla kahden suvun, Kopan ja Takan yhteiselosta. Kopan ja Takan suvut perustuvat puolestaan kirjailijan oikeisiin sukujuuriin, Sakkolan ja Metsäpirtin alueilla vaikuttaneisiin Kuopan ja Hatakan sukuihin. ==Lähteet== == Aiheesta muualla == * Müller, Marjatta | Kirjasampo. * Metsäpirttiin liittyvää kirjallisuutta . Luokka:Vuoden 2001 kirjat
UDIK

UDIK eli Association for Social Research and Communications (), perustettu vuonna 2013, on Bosnian alueellinen kansalaisjärjestö, jonka toimistot sijaitsevat Sarajevossa ja Brčkossa. UDIK:n tavoitteena on kerätä faktoja, asiakirjoja ja dataa kansanmurhasta, sotarikoksista ja ihmisoikeusloukkauksista Bosnia ja Hertsegovinassa sekä entisessä Jugoslaviassa. Ryhmän perustaja ja johtaja on Edvin Kanka Ćudić. == Lähteet == == Aiheesta muualla == * UDIK Luokka:Bosnia ja Hertsegovinan politiikka Luokka:Kansainväliset järjestöt Luokka:Ihmisoikeusjärjestöt Luokka:Kansalaisjärjestöt
Sisu A2045

Sisu A2045 on suomalaisen Sisu Auton valmistama keskiraskas kaksiakselinen, nelivetoinen maastokuorma-auto. Se on suunniteltu korvaajaksi käytöstä poistuneelle vuosina 1970–1982 valmistetulle kevyelle Sisu A-45 -maastokuorma- autolle. Auton ohjaamossa on paikat kuljettajan lisäksi kahdelle matkustajalle, ja ohjaamon ulkopuolella kuormatilassa voidaan lisättävien henkilökuljetusmoduulien avulla kuljettaa 12 henkilöä. Ohjaamo voidaan varustaa Nato-standardin STANAG 4569 mukaisella ballistisella suojauksella. Auton voimanlähteenä toimii Itävallassa valmistettu Euro 5 -päästömääräykset täyttävä 6-sylinterinen MAN DO836 LFL50 -turbodieselmoottori. Kuorma-autoa on valmistettu sekä automaatti- että manuaalivaihteisena, mutta Puolustusvoimille tilatut ajoneuvot ovat enimmäkseen automaattivaihteisia. ==Lähteet== Luokka:Suomen puolustusvoimien maastokuorma-autot A2045 Luokka:2000-vuosikymmenen kuorma-autot
Televisión Nacional de Chile

Televisión Nacional de Chile (TVN) () on Chilen kansallinen yleisradioyhtiö, joka perustettiin 31. tammikuuta 1969. Sen omistaa Chilen hallitus. == Televisiokanavat == === Nykyinen === * TVN * TV Chile * Canal 24 Horas * NTV === Entinen === * Canal 9 TVN Señal 2 (1987–1990) * TV Educa Chile (2020–2021) == Logot == File:Logotipo de Televisión Nacional de Chile (1969-1978).svg|1969–1978 File:Logotipo de Televisión Nacional de Chile (1978-1984).svg|1978–1984 File:Emblema de Televisión Nacional de Chile (1984-1988).svg|1984–1986 File:Logotipo de Televisión Nacional de Chile (1988-1990).svg|1986–1990 File:Logotipo de Televisión Nacional de Chile (1990).png|1990 File:Emblema de Televisión Nacional de Chile (1990-1993).svg|1990–1993 File:Emblema de Televisión Nacional de Chile (1993-1996).svg|1993–1996 File:Emblema de Televisión Nacional de Chile (1996-2004).svg|1996–2004 File:TVN Chile logo.svg|2004–2016 File:Logotipo de Televisión Nacional de Chile (2016-2020).svg|2016–2020 File:Logotipo de Televisión Nacional de Chile.svg|2020–. == Ohjelmia == * Amores de mercado * Aquí mando yo * ¿Dónde está Elisa? * El Baile en TVN * La chúcara * La familia de al lado * La fiera * Los ángeles de Estela * Pobre rico * Primera División * Romané * Sucupira * Wena profe == Lähteet == == Aiheesta muualla == * Virallinen sivusto Luokka:Chileläiset yritykset Luokka:Televisioyhtiöt Luokka:Chileläiset televisiokanavat Luokka:Vuonna 1969 perustetut televisiokanavat Luokka:Julkisen palvelun mediayhtiöt
Port (Sveitsi)

Port on kunta Luoteis-Sveitsissä Bernin kantonissa. Siellä on vajaat 4 000 asukasta. == Sijainti == Port sijaitsee Bieljärven pohjoispäässä Thiellejoen ja Nidau–Büren-kanavan varrella Juravuoriston kaakkoispuolella. Port muodostaa yhtenäisen taajama-alueen naapurikuntiensa Nidaun ja Biel/Biennen kanssa. == Historiaa == Portin seudulla on ollut asutusta jo neoliittisella kivikaudella noin 3500 eaa., mistä on todisteena Nidau–Büren-kanavan kaivuutöissä ja sen jälkeisissä kaivauksissa löydetyt esineet ja rakennelmat. Myöhäisroomalaisella ajalla Port oli satama Thiellejoen varrella, mistä juontaa paikan nimi.. == Liikenne == Moottoritie A5 Neuchâtelista Solothurniin kulkee Portin pohjoispuolitse. Läheisestä Biel/Biennestä on rautatie viiteen suuntaan. == Lähteet == * === Viitteet === == Aiheesta muualla == * Luokka:Bernin kantonin kunnat
Aasianleppälinnut

Aasianleppälinnut (Adelura) on sieppojen heimoon kuuluva lintusuku. Charles Lucien Bonaparte kuvasi suvun vuonna 1854. Lajit katsotaan joskus kuuluvaksi leppälintujen (Phoenicurus) sukuun. == Lajit == Sukuun kuuluu neljä lajia: * Louhikkoleppälintu (Adelura frontalis) * Tähtileppälintu (Adelura schisticeps) * Kivikkoleppälintu (Adelura caeruleocephala) * Siperianleppälintu (Adelura erythronota) == Lähteet == Luokka:Siepot
Pentatriakontaani

Pentatriakontaani eli n-pentatriakontaani (C35H72) on 35-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää ainetta. Pentatriakontaanin rakennekaava on CH3(CH2)33CH3, moolimassa 492,961 g/mol, sulamispiste 75 °C ja CAS-numero 630-07-9. Pentatriakontaani ei liukene käytännössä veteen. Yhdistettä esiintyy kasveissa sekä semiokemikaalina eliöiden viestinnässä. Suoraketjuiset alkaanit C34 C35 C36 Tetratriakontaani Pentatriakontaani Heksatriakontaani == Aiheesta muualla == *PubChem: Pentatriacontane *ChemBlink: n-Pentatriacontane *Food Component Database (FooDB): Pentatriacontane *Dr. Duke's Phytochemical and Ethnobotanical Databases: Pentatriacontane *Pherobase: Semiochemical - 35Hy Luokka:Alkaanit
Laukkoski

Laukkoski on yli 400 asukkaan kylä Pornaisissa, ja se on sekä kunnan eteläisin että myös pinta-alaltaan suurin kylä. Se sijaitsee kunnan keskustaajamasta Kirveskoskelta etelään, aivan Kotojärven vieressä. Kylän vierestä kulkee Porvooseen johtava yhdystie 1492. Laukkosken kylä on toiminut näyttelijöiden ja kirjailijoiden asuin- tai kesänviettopaikkana, mainittaviin lukeutuen kirjailija Mika Waltari, jonka tiedetään kirjoittaneen suurimman osan tuotannostaan kylässä sijainneessa huvilassaan. Hänen kunniakseen kylään perustettiin vuonna 2014 Mika Waltarin koulu. Laukkosken kumpuileva kylämaisema on ollut monen suomalaisen elokuvan kuvauspaikkana. Niitä ovat Taistelu Heikkilän talosta (1936), Akaton mies (1983), Akallinen mies (1986) ja Kun Hunttalan Matti Suomen osti (1984).Elonet, kunkin elokuvan kuvauspaikkatiedot. ==Lähteet== ==Aiheesta muualla== * Laukkosken kylän kotisivut Luokka:Pornaisten kylät Luokka:Uudenmaan maakunnan taajamat
Garnet Bailey

Garnet Edward Bailey (13. kesäkuuta 1948 Lloydminster, Kanada – 11. syyskuuta 2001 New York, Yhdysvallat) oli kanadalainen jääkiekkoilija ja valmentaja. == Ura == Bailey voitti juniorivuosinaan WCHL:n Memorial Cup-palkinnon vuonna 1966 Edmonton Oil Kingsin paidassa. Pelaajaurallaan Bailey voitti kaksi kertaa Stanley Cupin. Myöhemmin toimiessaan Edmonton Oilersin kykyjenetsijänä hän saavutti Stanley Cupin vielä viisi kertaa. == Kuolema == Bailey sai surmansa syyskuun 11. päivän iskuissa. Hän oli mukana United Airlinesin lennolla 175, joka törmäsi World Trade Centerin etelätorniin.https://www.nhl.com/news/kings- sept-11-victims-get-day-with-cup/c-11596 == Lähteet == Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Syyskuun 11. päivän iskujen uhrit Luokka:Boston Bruinsin varaamat pelaajat Luokka:Vuonna 1948 syntyneet Luokka:Vuonna 2001 kuolleet
NovaLogic

NovaLogic oli vuonna perustettu yhdysvaltalainen pelitalo. Yrityksen perusti John A. Garcia, joka toimi myös sen johtajana. Omien pelien lisäksi yhtiö teki pelejä myös Broderbundille ja Electronic Artsille. Vuonna 2016 THQ Nordic osti oikeudet NovaLogicin peleihin. Yritykselle on myönnetty patentti numero 6,020,893 vuonna 2000 Voxel Space 2 -pelimoottorissa käytetylle tekniikalle maastosimulaatioon. Pelimoottori on ollut käytössä muun muassa yrityksen Comanche-pelisarjassa. Vuonna 2012 yhtiö haastoi Activisionin oikeuteen Delta Force -pelin nimen ja logon käytöstä Call of Duty: Modern Warfare 3 -pelissä. == Pelit == Yrityksen tunnettuja pelejä ovat muun muassa Delta Force -sarja. Useat yrityksen pelit käyttivät vokseligrafiikkaa polygonien sijaan. == Lähteet == == Aiheesta muualla == * Profiili MobyGamesissä Luokka:Entiset yhdysvaltalaiset videopeliyritykset
Tetratriakontaani

Tetratriakontaani eli n-tetratriakontaani (C34H70) on 34-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää ainetta. Tetratriakontaanin rakennekaava on CH3(CH2)32CH3, moolimassa 478,934 g/mol, sulamispiste 73 °C, kiehumispiste 483 °C ja CAS-numero 14167-59-0. Yhdistettä esiintyy kasveissa sekä semiokemikaalina eliöiden viestinnässä. Suoraketjuiset alkaanit C33 C34 C35 Tritriakontaani Tetratriakontaani Pentatriakontaani == Aiheesta muualla == *PubChem: Tetratriacontane *ChemBlink: N-Tetratriacontane *Royal Society of Chemistry, ChemSpider: Tetratriacontane *Dr. Duke's Phytochemical and Ethnobotanical Databases: Tetratriacontane *Pherobase: Semiochemical - 34Hy Luokka:Alkaanit
Yhdystie 1311

Yhdystie 1311 on yhdystie Nurmijärven ja Tuusulan kunnassa. Tie kulkee Nurmijärvellä valtatie 25:stä alkaen Rajamäen ja Kirkonkylän halki, ylittäen Hämeenlinnanväylän ja Tuusulan puolelle mentäessä Siippoon kylän halki aina Kurinmäkeen asti, jossa tie risteytyy Nummitien ja Rusutjärventien kohdalla. Rajamäen ja Kirkonkylän välillä yhdystie tunnetaan Rajamäentienä, Kirkonkylän keskustasta moottoritielle asti Helsingintienä ja väylän yli mentäessä loppumatkan ajan Siippoontienä. 1311 Luokka:Nurmijärven liikenne Luokka:Tuusulan liikenne
Mere (yritys)

Mere on venäläisomisteinen kauppaketju, joka on avannut elintarvikkeita myyviä halpamyymälöitä Saksaan. Sen kilpailijoita ovat Aldi ja Lidl. Sen perustaja Torgservis on perustettu Krasno­jarskissa vuonna 2009. Torgservisillä on arvioiden mukaan 700 myymälää Aasiassa ja Itä-Euroopassa. Ensimmäinen EU- alueen myymälä perustettiin Romaniaan.Anna-Liina Kauhanen: Venäläinen kauppaketju toi Saksaan euron viinipullot ja B-laadun pakasteleikkeet Helsingin Sanomat 12.2.2019 ==Lähteet== Luokka:Venäläiset kauppaketjut
Roberto M. Levingston

Roberto Marcelo Levingston Laborda (10. tammikuuta 1920https://books.google.fi/books?id=D6HKAgAAQBAJ&pg;=PA40&dq;=Roberto+Marcelo+Levingston&hl;=en&sa;=X&redir;_esc=y#v=onepage&q;=Roberto%20Marcelo%20Levingston&f;=false – 17. kesäkuuta 2015https://www.lanacion.com.ar/1802793-murio-roberto-marcelo- levingston ) oli argentiinalainen kenraali ja poliitikko. Hän toimi maansa presidenttinä vuodesta 1970 vuoteen 1971.https://www.clarin.com/politica/marcelo_levingston-murio- dictador-95_anos_0_HJ-xoKvtP7l.html Kun sotilasjuntta syrjäytti Juan Carlos Onganían kesäkuussa 1970, se kutsui Washingtonissa komennuksella olleen Levingstonin presidentiksi. Hänkään ei saanut inflaatiota kuriin. Terroristiset iskut kiihtyivät, ja Levingston joutui vuorostaan kenraali Alejandro Agustín Lanussen syrjäyttämäksi. == Lähteet == Luokka:Argentiinan presidentit Luokka:Argentiinalaiset kenraalit Luokka:Vuonna 1920 syntyneet Luokka:Vuonna 2015 kuolleet
Alejandro A. Lanusse

Alejandro Agustín Lanusse (1918–1996) oli argentiinalainen kenraali ja poliitikko. Hän toimi maansa presidenttinä vuodesta 1971 vuoteen 1973. Kun kenraali Roberto M. Levingston ei saanut inflaatiota kuriin, ja terroristiset iskut kiihtyivät, Lanusse nousi presidentiksi ja lupasi järjestää demokraattiset vaalit vuonna 1973. == Lähteet == == Aiheesta muualla == Luokka:Argentiinan presidentit Luokka:Argentiinalaiset kenraalit Luokka:Vuonna 1918 syntyneet Luokka:Vuonna 1996 kuolleet
Delta Force (pelisarja)

Delta Force on NovaLogicin kehittämä taktisten ammuntapelien sarja, jonka ensimmäinen osa julkaistiin vuonna 1998. Sarja on saanut nimensä yhdysvaltalaisten Delta Force -joukkojen mukaan. == Pelit == * Delta Force (1998) * Delta Force 2 (1999) * Delta Force: Land Warrior (2000) ** Delta Force: Task Force Dagger laajennusosa * Delta Force: Urban Warfare (2002) * Delta Force: Task Force Dagger (2002) * Delta Force: Black Hawk Down (2003) ** Delta Force: Black Hawk Down - Team Sabre laajennusosa * Delta Force: Xtreme (2005) * Delta Force: Xtreme 2 (2009) === Muut julkaisut === * Delta Force Trilogy: kokoelma kolmesta ensimmäisestä pelistä * Delta Force: Black Hawk Down - Platinum Pack: Black Hawk Down ja sen laajennusosa * Delta Force: 10th Anniversary Collection: kymmenenvuotiskokoelma sarjan peleistä === Julkaisemattomat === * Delta Force: Angel Falls - pelistä on ollut vain kuva esillä kehittäjän verkkosivuilla == Lähteet == == Aiheesta muualla == * Pelisarja MobyGamesissä Luokka:Videopelisarjat
Lavoie

Lavoie tai LaVoie on muun muassa seuraavien henkilöiden sukunimi: * Alexandre Lavoie (s. 1992), kanadalainen jääkiekkoilija * Djane Lavoie-Herz (1889–?), kanadalainen pianisti ja pianopedagogi * Dominic Lavoie (s. 1967), kanadalais- itävaltalainen jääkiekkoilija * Raphaël Lavoie (s. 2000), kanadalainen jääkiekkoilija * Roberto Lavoie (1962–2020), kanadalainen jääkiekkoilija * Roland Kent LaVoie eli Lobo (s. 1943), yhdysvaltalainen laulaja-lauluntekijä.